රෝහල්වල සායනවලින් ඖෂධ ලබාගන්නා රෝගීන් රට තුළ පවතින කොරෝනා වසංගත තත්වය හමුවේ දැඩි දුෂ්කරතාවට පත්ව සිටින බව වාර්තාවනවා.වකුගඩු රෝගය, පිළිකා, දියවැඩියාව, හෘද රෝග වැනි රෝගවලට ඖෂධ ලබාගන්නා රෝගීන් පවසන්නේ පවතින තත්ත්වය හමුවේ සායන වෙත ගොස් ඖෂධ ලබාගැනීමෙන් තම ජීවිත අවදානමට ලක්වන බවයි.ඒ හේතුවෙන් පෙර කොරෝනා වසංගත තත්වය අවස්ථාවේ ඖෂධ තැපෑල මගින් බෙදාහැරීම සිදුකළ ආකාරයේ වැඩපිළිවෙලක් යළිත් ක්‍රියාත්මක කරන ලෙස ඔවුන් ඉල්ලා සිටිනවා.